text: Vejle-spiller til USA
  15 april 2010 kl. 08.39
  Brian Nielsen skal nu spille for New York Red Bulls.
   
  Vejle Boldklubs Brian Nielsen følger i fodsporet på sin tidligere holdkammerat Ibrahim Salou og skifter med øjeblikkelig virkning til amerikanske New York Red Bulls på en lejeaftale, der gælder resten af året. 
  Om skiftet siger Brian Nielsen:
  - Jeg har været rigtig glad for min tid i Vejle Boldklub, selvom den har budt på op- og nedture. Jeg har lært en masse, og jeg har udviklet mig fysisk, for jeg var kun en lille spinkel knægt, da jeg kom til Vejle Boldklub -  og så er jeg blevet klogere på fodbold, og hvad der kræves for at være professionel, siger Brian Nielsen.
  